সৈয়দ মহসিন নবাব রিজভী

গ্র্যান্ড আয়াতুল্লাহ **সৈয়দ মহসিন নবাব রিজভী** (.১৪ এপ্রিল ১৯১১ - ২৬ আগস্ট ১৯৬৯;    ) তাঁর অনুসারীদের কাছে **মহসিন-উল-মিল্লাত** নামে পরিচিত, একজন ভারতীয় কবি, লেখক, বক্তা এবং শিয়া ইসলামের দ্বাদশ শাখার একজন মারজা ছিলেন। তিনি লখনউয়ের সুলতানুল মাদারিসের উপাধ্যক্ষ এবং রামপুরের সরকারি ওরিয়েন্টাল কলেজ মাদ্রাসা আলিয়া এবং জৌনপুরের মাদ্রাসা ইমানিয়া নাসিরিয়ার অধ্যক্ষ হিসেবে দায়িত্ব পালন করেছিলেন।

## জীবনী
তিনি ১৯১১ সালে লখনউতে জন্মগ্রহণ করেন। তার পিতা মাওলানা সৈয়দ আহমদ নওয়াব রিজভী ছিলেন একজন বিশিষ্ট শিয়া পণ্ডিত এবং মাসিক উর্দু পত্রিকা *আলাওয়ারিফের সম্পাদক ছিলেন।* মাদ্রাসা সুলাতানুল মাদারিস থেকে সদরুল আফাযিল ডিগ্রী অর্জনের পর, তিনি ইরাকের হাওজা ইলমিয়া নাজাফে যান। যেখানে তিনি আয়াতুল্লাহ আবুল হাসান আল-ইসফাহানি, আয়াতুল্লাহ সৈয়দ জিয়াউদ্দিন ইরাকী, আয়াতুল্লাহ মির্জা হুসেখী শাসখী, আয়াতুল্লাহ আবুল হাসান আল-ইসফাহানির ও আয়াতুল্লাহ সৈয়দ জাওয়াদ তাবরেজির সাথে দারস আল-খারিজ বিষয়ে অধ্যয়ন করেন।পরে তিনি  *ইজাজা-ই-ইজতিহাদ*  অর্জন করেছেন, যা ইসলামিক আইনশাস্ত্রের একটি প্রমাণপত্র যা পাণ্ডিত্যপূর্ণ কর্তৃত্বকে বোঝায়)। রিজভী উর্দু, আরবি ও ফারসি বুঝতেন। লখনউতে ছাত্রজীবনে তিনি নাসিরুল মিল্লাত সৈয়দ নাসির হুসাইনের পৃষ্ঠপোষকতায় প্রকাশিত আরবি ধর্মীয় ও সাহিত্যিক পত্রিকা " *আল-আদীব"* -এর সম্পাদক ছিলেন। ইরাক থেকে ফিরে আসার পর তিনি জৌনপুরের জামায়ে ইমানিয়া নাসিরিয়ার অধ্যক্ষ নিযুক্ত হন। তিনি জৌনপুর জেলার একটি মাধ্যমিক বিদ্যালয় পরিচালনা করেন যা পরবর্তীতে রাজা ডিএম শিয়া ডিগ্রি কলেজ নামে পরিচিত হয়। জৌনপুরের পর, তৎকালীন রামপুরের নবাব রাজা আলী খান বাহাদুর রামপুর রাজ্য (ইউপি) রিজভীকে রামপুর (ইউপি) মাদ্রাসা-ই-আলিয়া (প্রাচ্য কলেজ) এর অধ্যক্ষ হিসেবে দায়িত্ব গ্রহণের জন্য আহ্বান জানান। কয়েক বছর অধ্যক্ষ হিসেবে থাকার পর তিনি লখনউতে ফিরে আসেন এবং মাদ্রাসা সুলতানুল মাদারিস লখনউ (ইউপি) ভারতে উপাধ্যক্ষ হিসেবে যোগদান করেন। তিনি মাসিক উর্দু পত্রিকা *"আলীম"* -এর প্রধান পৃষ্ঠপোষক ছিলেন। তিনি বহু গ্রন্থ রচনা করেন। এর মধ্যে কিছু বই প্রকাশিত হয়েছে, আবার কিছু অপ্রকাশিত রয়ে গেছে। তিনি বিশেষ করে শিয়া সম্প্রদায়ের মধ্যে একজন খতীব (বক্তা) হিসেবে পরিচিত ছিলেন। তিনি অল ইন্ডিয়া শিয়া মজলিসে উলামা (স্কলার কাউন্সিল) এর সাধারণ সম্পাদক ছিলেন; পণ্ডিতদের মধ্যে তিনি *মোহসিনুলমিল্লাত*  নামে পরিচিত ছিলেন। তিনি ১৯৬৯ সালের ২৬ আগস্ট মারা যান এবং লখনউতে তাকে দাফন করা হয়।

## উল্লেখযোগ্য শিষ্য

* মৌলভী ইফতিখার হুসেন আনসারি প্রাক্তন বিধায়ক, ব্যবসায়ী, সভাপতি অল জম্মু ও কাশ্মীর শিয়া অ্যাসোসিয়েশন। শ্রীনগর, ভারত।
* মাওলানা সৈয়দ হামিদুল হাসান প্রাক্তন প্রিন্সিপাল জামিয়া নাজমিয়া, লখনউ, ভারত।
* মির্জা মোহাম্মদ আতহার, প্রাক্তন অধ্যক্ষ শিয়া কলেজ, লখনউ, ভারত
* ডঃ সৈয়দ মোহাম্মদ ওয়ারিস হাসান নকভি পিএইচডি (ইডেনব্রগ বিশ্ববিদ্যালয়) প্রাক্তন অধ্যক্ষ মাদ্রাসা ওয়াইজিন, লখনউ, ভারত।
* সৈয়দ আহমেদ (রাজনীতিবিদ), ঝাড়খণ্ড ও মণিপুরের প্রাক্তন রাজ্যপাল।
* ডঃ সৈয়দ কালবে সাদিক নকভি পিএইচডি (মুসলিম বিশ্ববিদ্যালয় আলীগড়) লক্ষ্ণৌ, ভারত।

## লেখা

* *গাদির সে কারবালা তক*
* *হাদীস মাদিনাতুল ইলম (হাদীস কি সনদ অর উসকি দালালাত)*
* *জারিন-ই-কাইমে আলে মোহাম্মদ (আ.)*
* *ফালসাফা-ই-সাহরো আইজাজ*
* *কাহালিকে কাইনাত অর কাদীম ওয়া জাদীদ ফালসাফী*
* *আলতাথির*
* *মুয়াবতে আহলেবাইত-ই-তাহিরিন (আ.) ওয়া গুনাহগার মুমিনীন*
* *দিওয়ানে শায়েরি (কাসায়েদ ওয়া গাজালিয়াত)*
* *হযরত মোলা ইমাম হোসাইন আস কা মাতম*

## আরবি ভাষায় লেখা বই

* আলমুস্তানাদ (বায়েনাতুল শিয়া মিন মাসাদরে আহলিসুন্নাহ)

* দিওয়ানুল শের মাল মরাসি ওয়া কাসায়েদ

* আসসামারাত তালখীস ওয়া তারীবে আবাকাতুল আনওয়ার

## তথ্যসূত্র

বিষয়শ্রেণী:ভারতীয় শিয়া মুসলিম
বিষয়শ্রেণী:১৯১১-এ জন্ম
বিষয়শ্রেণী:১৯৬৯-এ মৃত্যু